open-index/open-wikipedia-markdown huggingface dataset:
Bromma

**Bromma** kan sikte til

* Bromma (bydelsområde), bydel i Stockholm, Sverige
* Bromma lufthavn, flyplass i Stockholm, Sverige
* Bromma Kyrka, kirke og bydel, i bydelsområdet Bromma i Stockholm, Sverige
* Bromma i Hallingdal, sted i Hallingdal
* Brommafjorden, del av Hallingdalselva
* Brommaplan tunnelbanestasjon, t-banestasjon i Stockholm, Sverige
Caliche

**Caliche** er en forsteinet avsetning av kalsiumkarbonat. Kalsiumkarbonaten sementerer andre materialer, slik som grus, sand, leire, og silt. 

Caliche forekommer i aride eller semiaride områder, slik som sørlige og vestlige Australia, i Kalahariørkenen, i High Plains i vestlige USA, og i Sonoranørkenen. *Caliche* kalles også *hardpan*, *calcrete*, *kankar*' (i India), eller *duricrust*. 

Begrepet *caliche* er spansk og har sin opprinnelse fra latin, *calx*, som betyr kalk.  

## Referanser

* Breazeale, J.F. & Smith, H.V.: *Caliche in Arizona.*  University of Arizona: Agricultural Experiment Station Bulletin 131 (15 April 1930): 419-441.
*Price, William Armstrong: *Reynosa Problem of Southern Texas, and Origin of Caliche.* Bulletin of the American Association of Petroleum Geologists 17.5 (1933): 488-522.  
*Reeves, C.C., Jr.: *Caliche: Origin, Classification, Morphology and Uses.* Lubbock, Texas: Estacado Books, 1976.
*Reeves, C.C., Jr. & Suggs, J.D.: *Caliche of Central and Southern Llano Estacado, Texas: Notes.*  Journal of Sedimentary Petrology 34.3 (1964): 669-672.
## Eksterne lenker
* Conquering Home Yard Caliche
Police Woman

***Police Woman*** er en amerikansk kriminalserie som gikk på NBC fra 1974 til 1978. Serien handlet om politikvinnen Leanne "Pepper" Anderson, som arbeidet som undercoveragent for en spesialenhet ved LAPD. Rollen som Leanne ble spilt av Angie Dickinson. Andre sentrale rolle ble spilt av Earl Holliman, Ed Bernard og Charles Dierkop. Serien regnes som den første krimserien som skildrer en kvinnelig politi i en ledende rolle. Den var en spin-off fra *[[Police Story (TV-serie)|Police Story]]*.

Serien fikk liten oppmerksomhet i Norge, og har aldri gått på noen norske TV-kanaler.

## Handling
Basert på et originalt manus av Lincoln C. Hilburn, handler TV-serien om "Pepper" Anderson (spilt av Angie Dickinson) en undercover politibetjent som arbeider for "Criminal Conspiracy Unit" ved Los Angeles Police Department. William "Bill" Crowley (spilt av Earl Holliman) var hennes nærmeste overordnede. Pete Royster og Joe Styles var også medlemmer av dette undercover-teamet som etterforsker alt fra voldtekt eller drap og narkotika-relaterte forbrytelser. I forskjellige episoder gikk Pepper undercover (som for eksempel en prostituert, sykepleier, lærer, flyvertinne, innsatt i fengsel, danser, servitør og så videre) for å komme nærmere de mistenkte, og på denne måten få verdifull informasjon som muligens kan føre til arrestasjon. 

## Om serien
Serien var med å bane vei for mer fantasifulle 70-tallsserier som *[[Charlie's Angels]], [[Wonder Woman]], [[The Bionic Woman]]*, og den mer seriøse krimserien *[[Cagney and Lacey]]* på 1980-tallet.

Angie Dickinson ble i 1975 belønnet med en Golden Globe for sin rolle i serien.

## Roller
* Angie Dickinson ...  Sgt. Suzanne 'Pepper' Anderson ... (91 episoder, 1974-1978) 
* Earl Holliman ...  Lt. Bill Crowley ... (91 episoder, 1974-1978) 
* Ed Bernard ...  Det. Joe Styles ... (91 episoder, 1974-1978) 
* Charles Dierkop ...  Det. Pete Royster ... (91 episoder, 1974-1978) 

## Referanser


## Eksterne lenker
*
Van Halen (album)

***Van Halen*** er det selvtitulerte debutalbumet fra det amerikanske hardrock-bandet Van Halen.

Albumet ble utgitt i februar 1978 og har solgt mer enn ti millioner eksemplarer i USA alene, og det er et av de mest suksessfulle debutalbum fra et rockeband. Albumet lå på den amerikanske Billboardlisten i over tre år, totalt 162 uker. Albumet solgte til diamant (10x platina) 7. august 1996.

## Sporliste
Alle spor av Michael Anthony, David Lee Roth, Eddie Van Halen og Alex Van Halen unntatt hvor annet er notert
;Side 1
# «Runnin' with the Devil» – 3:35
# «Eruption» (Eddie Van Halen) – 1:42
# «You Really Got Me» (Ray Davies) – 2:38
# «Ain't Talkin' 'bout Love» – 3:49
# «I'm the One» – 3:46

;Side 2
# «Jamie's Cryin'» – 3:29
# «Atomic Punk»  – 3:03
# «Feel Your Love Tonight» – 3:42
# «Little Dreamer» – 3:23
# «Ice Cream Man» (John Brim) – 3:19
# «On Fire» – 2:57

## Besetning
*David Lee Roth – vokal
*Eddie Van Halen – gitar
*Michael Anthony – bassgitar
*Alex Van Halen – slagverk

## Listeplasseringer

## [[RIAA|RIAA-sertifisering]]
*Gull: 24. mai 1978
*Platina: 10. oktober, 1978
*Multi-platina:
**22. oktober, 1984 (5x)
**1. februar, 1989 (6x)
**29. september, 1993 (7x)
**11. juli, 1994 (8x)
*Diamant: 7. august, 1996

## Referanser


## Eksterne lenker
* 
* Classic Van Halen – Van Halen
Constance Jeans

**Constance Mabel Jeans** (født 23. august 1899 i Nottingham, død 1984 i Falmouth i Cornwall) var en britisk svømmer som deltok i de olympiske leker, 1920 i Antwerpen og 1924 i Paris.

Jeans vant en olympisk sølvmedalje i svømming under Sommer-OL 1920 i Antwerpen. Hun var med på det britiske laget som kom på andreplass på 4 x 100 meter fri med tiden 5.40,8 bak USA (som satte ny verdensrekord med 5.11,6). De andre svømmerne på det britiske laget var; Hilda James, Grace McKenzie og Charlotte Radcliffe. Jeans kom på fjerdeplass i både 100- og 300 meter fri.

Fire år senere, under OL 1924 i Paris, vant hun en ny sølvmedalje på 4 x 100 meter fri, og hun ble nummer fire på 100 meter fri og på 400 meter fri kom hun på sjuendeplass.

## OL-medaljer
* 1920  Antwerpen -  Sølv i svømming, 4 x 100 meter fri kvinner  Storbritannia 
* 1924  Paris -  Sølv i svømming, 4 x 100 meter fri kvinner  Storbritannia

## Referanser


## Eksterne lenker
*
Joseph Han Zhihai

**Joseph Han Zhihai** (født 1965 i Folkerepublikken Kina) er katolsk undergrunnsbiskop av erkebispedømmet Lanzhou i provinsen Gansu i Folkerepublikken Kina.

## Biografi
Han etterfulgte biskop Philip Yang Libai (Libo), som var første kineser som biskop av Lanzhou, fra 1981 til 1998 – de første årene i det skjulte, fra 1987 som alment kjent «undergrunnsbiskop».  Han var en ledende i undergrunnskirken og hadde vært over 30 år i fengsel. Etter hans død ble fader Han administrator av bispedømmet Lanzhou.

Han Zhihai ble bispeviet i 2003 av undergrunnsbiskop Paul Xie Tingzhe av Xinjiang.

Biskop Han uttrykte i et «Brev til mine venner» i juli samme år, offentliggjort i september, sin lengsel etter at de splittede katolikker i Fastlands-Kina («åpen kirke»/»undergrunnskirke») fant sammen. Ikke alle undergrunnsbiskoper satte pris på appellen.

Religiøs virksomhet kunne etter de verste undertrykkelsesårene først starte opp igjen i 1980-årene i Lanzhou. Erkebispedømmet dekker 20 fylker, blant dem fire berømte steder på Silkeveien: Dunhuang, Jiuquan, Wuwei og Zhangye. Bispedømmet har (2008) over 40&nbsp;000 katolikker, mange av dem bønder, betjent av 38 prester. I 2008 oppfordret biskop Han de troende til bønn og faste for ofrene etter Wenchuan-jordskjelvet i Sichuan i mai: «Hvis enhver spiser mindre eller røyker mindre, vil det sparte beløpet som kanskje synes lite, bli av betydning når vi holder hverandre i hendene når vi gir det som finansiell hjelp til ofrene så de kan gjenoppbygge sine hjem og klare seg gjennom en vanskelig tid».
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1852-1918) *1900
* Kardinal Antonio Riberi (1897-1967) *1934
* Biskop Anthony Zhou Weidao (1905-1983) *1950
* Biskop Lucas Ly Jing Feng (Li Jingfeng) (1905-1983) *1980
* Biskop Paul Xie Ting Zhe (1931-2017) *1991
* Biskop *Joseph Han Zhihai* (1966-) *2003

## Referanser
Liangzhou

:*[[Liangzhou (provins)|Liangzhou]] er også en historisk provins i det gamle kinesiske [[Wei-riket]].* 
**Liangzhou** (kinesisk: 凉州区, pinyin: *Liángzhōu Qū*) er et bydistrikt i byprefekturet Wuwei sentralt i provinsen Gansu i Folkerepublikken Kina.

Liangzhou har et areal på 5&nbsp;081&nbsp;km² og 980&nbsp;000&nbsp;innbyggere (2003).

## Eksterne lenker
* Lokalregjeringens hjemmeside
Zhenping (Nanyang)

**Zhenping** (kinesisk: 镇平县; pinyin: *Zhènpíng Xiàn*) er et fylke i provinsen Henan i Folkerepublikken Kina. Det er understilt byprefekturet Nanyang.

Befolkningen var på  innbyggere i 1999.

## Samferdsel
Kinas riksvei 207 løper gjennom fylket. Denne viktige trafikkåren begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke sør på Leizhouhalvøya i provinsen Guangdong.

Kinas riksvei 312 løper gjennom området. Den fører fra Shanghai og ender ipå grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.

## Norsk luthersk misjon
Det norske lutherske Kinamissionsforbund hadde lenge misjonsarbeid i Zhenping; blant annet virket misjonæren Arne Anda der fra 1920. 

## Referanser


## Eksterne lenker
* Lokalregjeringens side
Sam McBratney

**Sam McBratney** (født 1. mars 1943 i Belfast, død 18. september 2020) var en irsk forfatter som publiserte mer enn 50 bøker i en rekke sjangre i løpet av sin karrière. Best kjent er han for sine barne- og ungdomsbøker, men han utga titler som sorterer fra science-fiction til hørespill.

McBratney slo gjennom for fullt i 1995 med barneboken *[[Gjett hvor glad jeg er i deg]]* (*Guess how much I love you*), som har solgt over 30 millioner eksemplarer på 53 språk verden over.

## Referanser
The Outer Limits

***The Outer Limits*** var en amerikansk mystery-, skrekk- og sciencefiction-serie som gikk på ABC fra 1963 til 1965. Serien bestod av en rekke enkeltstående historier som blandet sjangere som science fiction, skrekk og mystery. Serien ble skapt av Leslie Stevens og hadde flere likhetstrekk med klassiske serier som *[[The Twilight Zone]]* og *[[Night Gallery]]*. 

I 1995 gjenoppstod serien på kanalene Showtime og Sci Fi Channel og gikk der helt til 2002.  

## Handling
Slik som *The Twilight Zone* hadde *The Outer Limits* en åpningsmonolog og en sluttmonolig – den såkalte "Control Voice". Serien skiller seg imidlertid fra The Twillight Zone ved at den ikke bruker ironi. Serien hadde han langt mer filosofisk tilnærming der mange av episodene spilte på mørke krefter i og utenfor mennesket. Alt satt inn i en sciencefiction-kontekst. 

Hver episode ble introdusert av en stemme som kalles for "Control Voice", og som sier dette til seerne:

"Control Voice" tilhørte Vic Perrin i den første serien, og Kevin Conway i den andre. 

## Om serien
I 1966 vant serien en WGA Award ved Writers Guild of America. I 2003 ble den nominert til en Saturn Award for beste DVD-utgivelse.

## Referanser


## Eksterne lenker
*
* Åpningsvignett 1995-02 (YouTube)
Matthias Pei Shangde

**Matthias Pei Shangde** C.D.D. (født i 1918 i Zhangjiapu i Hebei i Kina, død 24. desember 2001 i Zhangjiakou i Hebei i Kina) var katolsk undergrunnsbiskop for Beijing i Folkerepublikken Kina.
## Liv og virke
### Bakgrunn
Pei Shangde kom fra en katolsk familie. Han trådte som 13-åring inn i seminaret til den kinesiske kongregasjonen «Herrens disipler», som var blitt grunnlagt av den apostoliske delegat i Kina, erkebiskop Celso Costantini.

### Prest
Han ble presteviet 30. mai 1948. I 1950 sendte kommunistene ham til manuelt arbeid i Beijing Zhiyaochang medisinske fabrikk. Under kulturrevolusjonen ble han dømt til ti års reform ved arbeid. Han ble løslatt i 1980. 
### Biskop av Beijing
Den 29. juni 1989 ble han hemmelig ordinert til biskop av Beijing. Bispevielsen ble foretatt av biskop Peter Liu Guandong av Yixian; medkonsekrerende var Cosmas Shi Enxiang og Paul Liu Shuhe begge hjelpebiskoper i Yixian. 

Da Shangde døde hadde han vært i husarrest siden april 2001. Politiet beordret at hans begravelse skulle holde lav profil, med deltakelse kun fra landsbyen der han hadde bodd.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Erkebiskop Mario Zanin (1890-1958) *1934
* Kardinal Paul Yü Pin (Yu Bin) (1890-1958) *1934
*Erkebiskop Giuseppe Ferruccio Maurizio Rosà, O.F.M. (1888-1961) *1946 
*Biskop Peter Joseph Fan Xueyan (1907-1992) *1951
*Biskop Francis Zhou Shanfu (Zhou Fangji) (1915-1989) *1981
*Biskop Peter Liu Guandong (1919-2013) *1982
*Biskop *Matthias Pei Shangde* (1918-2001) *1989

## Referanser
Joseph Zhang Xianwang

**Joseph Zhang Xianwang** (født 12. januar 1965 i Pingyang Folkerepublikken Kina) er katolsk biskop av erkebispedømmet Jinan i provinsen Shandong i Folkerepublikken Kina.

## Liv og virke
### Bakgrunn
Zhang Xianwang ble presteviet i 1990. Han fikk deler av sin høyere teologiske utdannelse ved Universitetet i Leuven i Belgia fra 1996 til 1998. Senere besøkte han også Troskongregasjonen i Vatikanet. Han underviste ved juniorseminaret nær katedralen i Jinan, og var katedralens rektor både før og etter sine utenlandsstudier. Han ble også bispedømmets sekretær.

Som sogneprest i en annen menighet i byen, Hongjialou, startet han et ekteskapsbyrå for unge katolikker som ikke ville gifte seg utenfor kirken.

### Biskop
Han ble bispeviet med pavelig mandat den 29. april 2004 i katedralen i Jinan av erkebiskop James Zhao Ziping, og var koadjutorbiskop av Jinan da erkebiskop Zhang Ziping døde 96 år gammel den 18. mai 2008.

Erkebispedømmet hadde i 2008 rundt  katolikker med 20 prester og 15 nonner – alle yngre –, og foruten biskopen dessuten en hjelpebiskop, Samuel Guo Chuanzhen. Ytterligere ti prester tjenestegjorde i andre bispedømmer eller studerte utenlands.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577)
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Kardinal Costantino Patrizi Naro (1798–1876) *1828
* Kardinal Serafino Vannutelli (1834–1915) *1869
* Kardinal Domenico Serafini (1852–1918) *1900
* Kardinal Pietro Fumasoni Biondi (1872–1960) *1916
* Kardinal Antonio Riberi (1897–1967) *1934
* Kardinal Ignatius Pi Shushi (1897–1978) *1949
* Biskop Joseph Zong Huaide (1917–1997) *1958
* Biskop James Zhao Ziping (1911–2008) *1988
* Erkebiskop *Joseph Zhang Xianwang* (1965–) *2004

## Referanser
Jarl Kulle

**Jarl Lage Kulle** (1927–1997) var en svensk skuespiller.

Han var oppvokst i Ängelholm,  studerte ved Dramatens elevskole (1946–49) der han hadde roller som i oppsetninger av *[[Lang dags ferd mot natt]]*, *[[Gustav II]]* og *[[Kong Lear]].*  På Oscarsteatern spilte han i *[[My Fair Lady]]* (1959), noe som ga ham filmroller på 60tallet under Ingmar Bergman, mest kjent kanskje *[[Fanny og Alexander]].*
I Norge deltok han i *[[Herman (film)]]* (1990) og *[[Sværmere]]* (1993).

## Filmografi (utvalg)
### Skuespiller
* 1955 – *[[Sommernattens smil]]* (Sommarnattens leende)
* 1960 – *[[Djevelens øye]]* (Djävulens öga)
* 1969 – *[[Bokhandlaren som slutade bada (film)|Bokhandlaren som slutade bada]]*
* 1981 – *[[Rasmus på loffen (film)|Rasmus på loffen]]* (Rasmus på luffen)
* 1982 – *[[Fanny og Alexander]]* (Fanny och Alexander)

### Regi
* 1969 – *Bokhandlaren som slutade bada*

## Priser og utmerkelser (utvalg)
* 1952 – Svenska Dagbladets Thaliapris
*  – Bodilprisen for beste mannlige hovedrolle 
*  – Karl Gerhards Hederspris
* 1982 – O'Neill-stipendiet 
* 1994 – Svenska Akademiens teaterpris

## Referanser


## Eksterne lenker
*
Kåre Bjørkøy

**Kåre Bjørkøy** (født 22. februar 1947) er en norsk operasanger, professor og musikkforsker.

Han er oppvokst på gården Bjørkøya i Hemne i Trøndelag og er bror til ordfører Gunnar Bjørkøy og sangprofessorene Svein Bjørkøy ved Norges musikkhøgskole og Harald Bjørkøy ved Griegakademiet. Kvartetten turnerte blant annet i Nord-Dakota (1996). I 1987 bestod den såkalte Bjørkøy-kvartetten av Kåre, Svein og Harald Bjørkøy samt Knut Stiklestad.  

Bjørkøy studerte til mastergrad (1975) i nordiske sprog og musikkologi ved Institutt for musikk, der han var tilsatt som professor i sang til og med 2018. Deretter fortsatte han å virke som professor emeritus.  Hans forskerarbeid har dreiet seg om stemmens fysiologi. Han har også holdt kurs i Sverige og Finland.

Hans operadebut fant sted i Den Norske Opera (1975), da han hadde rollen som hertugen i Verdis *[[Rigoletto]]*. Deretter sang han en rekke roller ved operaene i Stockholm, København, Malmø, Umeå og Århus, og spilte inn flere plater med ledende symfoniorkestre i Norden.

## Referanser


## Eksterne lenker
Église de la Sainte-Trinité de Paris

**Église de la Sainte-Trinité** («Trefoldighetskirken») er en katolsk kirke som ligger i Paris' 9. arrondissement. Kirken ble bygget i årene 1861 til 1867 og kostet da nesten fire millioner franc.

Kirken er mest kjent under navnet *La Trinité*, ble tegnet av Théodore Ballu som en del av opprustingen og omreguleringen av Paris under Baron Haussmann. Kirken kan nås fra Métro, den nærmeste stasjonen er Trinité og er oppkalt etter kirken. Kirken er særlig kjent for sin organist gjennom 61 år, Olivier Messiaen.

## Orgler
*La Trinité* har to orgler, et Cavaillé-Coll kapellorgel og et stort Cavaillé-Coll-orgel plassert på galleriet. Dette store orglet har blitt rehabilitert og utvidet gjennom den tiden det har vært i bruk:

* 1869 Det originale orgelet levert av leverandøren Cavaillé-Coll
* 1871 Ombygging og reparasjoner av leverandøren Cavaillé-Coll
* 1901 Ombygging ved Merklin
* 1934 Ombygging av firmaet Pleyel-Cavaillé-Coll
* 1962&ndash;1965 Ombygging av fimaet Beuchet-Debierre

## Organister
Hovedorganiserne i *La Trinité* har vært
* Alexandre Guilmant (1869–1901)
* Charles Quef (1901–1931)
* Olivier Messiaen (1931–1992)
* Naji Hakim (1992–2008)

## Referanser


## Eksterne lenker
* 
* Kirkens hjemmeside (fransk)
EM i friidrett 1962 – 100 meter menn

Øvelsen **100 meter menn** ved EM i friidrett 1962 ble avholdt i Beograd, Jugoslavia 12. og 13. september. 

Carl-Fredrik Bunæs representerte Norge. Han kom ikke videre fra innledende heat.  

## Rekorder
Rekorder før dette mesterskapet:

Det ble ikke satt ny mesterskapsrekord under konkurransen, men den ble tangert en rekke ganger.

## Resultater
### Kvalifisering (norske deltagere)

### Forsøksheat
12. september
#### Heat 1
Vind: 0m/s

#### Heat 2
Vind: 0.2m/s

#### Heat 3
Vind: 0m/s

#### Heat 4
Vind: 0m/s

#### Heat 5
Vind: 0m/s

#### Heat 6
Vind: 0m/s

### Semifinaler
12. september
#### Semifinale 1
Vind: -0.6m/s

#### Semifinale 2
Vind: -0.3m/s

#### Semifinale 3
Vind: -0.4m/s

### Finale
13. september
Vind: -0.6m/s

## Referanser


## Eksterne lenker
* Resultater
* Norske EM-deltakere
NHO Ung

**NHO Ung** var signaturen for flere satsinger fra Næringslivets Hovedorganisasjon (NHO). Bakgrunnen var at NHO ønsket å forberede unge til å skape fremtidens arbeidsliv, skape større interesse og forståelse for samfunnsspørsmål og næringslivet.

Målgruppen var unge i alderen 14-25 år.

Nettsiden NHO Ung var en del av dette arbeidet. Hensikten var å gi et bedre grunnlag for utdannings- og karrièrevalg, forberede unge på arbeidslivet, skape forståelse om hva det du lærer kan brukes til, hva næringslivet er og betydningen bedriftene har i samfunnet. NHO Ung inneholdt også undervisningsopplegg som Pizza Prego og Kampen om vannet. Nettsiden het først 7.etg. Elever fra Ullern videregående skole var med å utvikle og lage innhold til nettstedet i 7.etasje i NHO-bygget på Majorstuen i Oslo 2003-2005. Nettstedet ble byttet til nhoung.no høsten 2008.

Siden 2012 er innhold for ungdom blitt publisert på NHOs ordinære nettside nho.no.

## Referanser


## Eksterne lenker
* nhoung.no
Mathias Eikenes

**Mathias Eikenes** (født 13. februar 1985 på Sandane i Gloppen kommune) er en norsk fotballspiller som for øyeblikket spiller for Byneset.

Eikenes har i løpet av karrieren spilt for Sandane, Sogndal, Stryn, Spjelkavik og Ranheim i tillegg til å ha spilt for aldersbestemte landslag. 

Eikenes ble matchvinner i sin debut for U21-landslaget, og scoret kampens eneste mål mot Slovakia 20. april 2005. Eikenes hadde året i forveien avsluttet sin videregående skolegang ved Firda videregående skole. Han gikk deretter fra sin ungdomsklubb, Sandane Turn og Idrettslag og spill i 3. divisjon, til Sogndal Fotball. I 2007 besluttet Eikenes å gå til Stryn Fotball etter at han fikk lite spill for Sogndals førstelag.

Signerte for Byneset i mars 2019 og fikk debuten mot Nationalkameratene 28.mars i OBOS-cup, en kamp han også kom på skåringslista med matchvinnerskåringen i en 3–1-seier.

## Se også
* Liste over kjente elever ved Firda videregående skole

## Referanser


## Eksterne lenker
*
Anne Nyborg

**Anne Kristine Nyborg** (født 27. februar 1938) er en norsk operasanger (sopran) og sangpedagog.

Hun er oppvokst på Bryn i Østre Aker, ble utdannet ved lærerskole (1959) og arbeidet et par år som lærer. Hun studerte et år i Wiesbaden med Paul Lohmann og senere i Oslo med Anne Brown. Etter to år ved Statens operahøgskole (1964-1965) fikk hun ansettelse ved Den Norske Opera hvor hun i alt sang rundt 50 hovedroller.

Hennes operale karrierestart var i* [[Stopp verden, jeg vil av]]* med blant annet Rolf Just Nilsen (på Edderkoppen, 1964) og som *Maria*, hovedrollen i West Side Story, med Egil Monn-Iversen (Det norske teatret, 1965).

Debuten ved Den Norske Opera i 1966 var som den Summertime-syngende *Clara* i *[[Porgy and Bess]]* (1966). Hun overtok etter Kari Frisell som *Mimi* i *[[La Bohème]]*, en rolle hun hadde ofte i tillegg til rollen *Pamina* i *[[Tryllefløyten]]*, *Sophie* i *[[Rosenkavaleren]]*, *Rosalinde* i *[[Flaggermusen]]*, osv. Samme sted satt hun også i styret.

Som sangpedagog har hun vært professor ved Statens Operahøgskole og ved Barratt Due musikkinstitutt.  

Siden 1990 har hun hatt over fem hundre oppsetninger på Bryggeteatret, blant annet som slangen *Kaa* i *[[Jungelboka (norsk musikal)|Jungelboka]]*. Turne for Rikskonsertene med Robert Levin (1990) ble det også.

## Referanser


## Eksterne lenker
* 
* 

''
Don (navn)

**Don** er et opprinnelig engelsk mannsnavn, dannet som en kortform av *[[Donald (navn)|Donald]]*, som har opprinnelse i det irske navnet *Dòmhnall*, sammensatt av keltiske *dumno*, «verden», og *val*, «herske».

Merk at Don også er en spansk og italiensk tittel.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Don Martin (1931–2000), amerikansk tegneserieskaper
* Don DeLillo (f. 1936), amerikansk forfatter
* Don McLean (f. 1945), amerikansk sanger
* Don Rosa (f. 1951), amerikansk tegneserieskaper
* Don Cheadle (f. 1964), amerikansk skuespiller

## Referanser


## Eksterne lenker
*
Oscarsteatern

**Oscarsteatern** eller *«Oscars»* (bygget 1906) er et privat teater i  Stockholm, kjent som et av landets ledende i 
musikalsk teater, initielt ledet av  Albert Ranft (1906–26).
Det er beliggende i Kungsgatan 63 og navngitt etter Kong Oscar II. Åpningsforestillingen var *Frihetsbröderna* av  Jacques Offenbach (6. desember 1906).  

Blant senere store oppsetninger nevnes  *[[My Fair Lady]]* (1959-61, 766 ganger) og 
*[[The Phantom of the Opera]]* (1989-95,  1173 ganger).  

## Eksterne lenker
* Oscarsteatern.se (offisielt websted)
Pål Sletaune

**Pål Sletaune** (født 1960) er en norsk filmregissør og manusforfatter. Han har primært befatter seg med film, men har også hatt regi på noen tv-produksjoner og sceneoppsetninger. Han er kjent for filmer som blant annet *[[Budbringeren]]* og *[[Babycall]]*. 

Sletaune er oppvokst i Oslo og Bærum og gikk på Asker videregående skole og studerte stillfotografi på Sogn yrkesskole. Han studerte også kunsthistorie ved Universitetet i Bergen og litteraturvitenskap ved Universitetet i Oslo.

Han har skrevet manus til flere langfilmer med Jonny Halberg og gitt dem ut på Kolon forlag. Han avviste et tilbud om å regissere *[[American Beauty (film)|American Beauty]]* og regisserte den landskjente Solo-reklamen med Olga Marie Mikalsen.

Han har mottatt flere priser for sitt arbeid, blant annet Kritikerprisen for *[[Budbringeren]]*, og Amandaprisen (1997) for beste spillefilm. TV-serien *[[22. juli (TV-serie)|22. juli]],* som han laget sammen med ektefellen Sara Johnsen, fikk gode kritikker. For serien vant Sletaune Gullruten 2020 i klassen beste regi TV-drama, mens Johnsen vant prisen for beste manus TV-drama.

## Verker
* *Merz* (1991) kortfilm/dokumentar om Kurt Schwitters  (Utgitt på video)
* *Bingoplassen* (1992) kortfilm
* *Eating Out* (1993) kortfilm
* *[[Budbringeren]]* (1997) spillefilm
* *[[Amatørene]]* (2001) spillefilm (også produsent)
* *[[Naboer]]* (2005) spillefilm
* *[[Babycall]]* (2011) spillefilm
* *[[22. juli (TV-serie)|22. juli]]* (2020) TV-serie

## Priser og nominasjoner
* Best Fiction, The Norwegian Short Film Festival, Grimstad, June 1993
* Best Fiction, Nordic Panorama, Kristianstad, Sweden, September 1993
* Grand Prix, Hamburg International Short Film Festival, May 1994
* Plata di Cassa di Risparmio di Pistoia e Rescia,
* Montecatini International Short Film Festival 1994
* Grand Prix, Festival Int. del corto di fiction, Italy, 4-7 July 1996 
* Amandaprisen 1997 og Filmkritikerprisen 1998 for *[[Budbringeren]]*
* Gullruten 2020 i klassen beste regi TV-drama for *[[22. juli (TV-serie)|22. juli]]*

## Referanser


## Eksterne lenker
*
Beate Asserson

**Beate Asserson Saxlund** 
(født 9. mars 1913 på Bjelland,
død 29. januar 2000 i Drammen)
var en norsk operasanger (alt).

Prestedatter, elev av  Sofie Brekke i Bergen (1931), den Stuttgartske pedagog Martha Haas,
og den verdenskjente professor Konrad von Zawilowski i Berlin. 
Etter flere mindre roller var hun Erda i Das Rheingold på Statsoperaen i Berlin (1936).
Markerte seg raskt med flere roller i Østerrike, Italia og Frankrike,
ofte ledet av Herbert von Karajan og Wilhelm Furtwängler. 
Oppholdt seg i Sverige under den andre verdenskrig og var på Kirsten Flagstads anbefaling
gjestende ved La Scala (1954).

Hun var aktiv i Den norske kirke og giftet seg med Eivind Saxlund (1922) (1972).

## Referanser
Periodisering

**Periodisering** er et uttrykk som brukes innen regnskapsføring. Periodisering vil si å tidsavgrense. Inntekter skal regnskapsføres i den perioden de er solgt eller tjenester utført, kostnader skal regnskapføres i den perioden de er forbrukt til å skape inntekter eller har hatt sin nyttevirkning for bedriften. På kostnadssiden blir ofte periodisering brukt for å skille mellom utgift og kostnad. En kostnad er en periodisert utgift.

Uttrykket periodisering ble tidligere brukt i skatteretten om regler som avgjør innenfor hvilket inntektsår en inntekt skal komme til beskatning eller en utgift skal fradragsføres. Fra og med den nye skatteloven av 1999 heter dette tidfesting.

## Se også

* Tidfesting (skatterett)
Rundetid

**Rundetid** er en tegneseriestripe som går fast i *[[Spirit (magasin)|Spirit]]* og som er tegnet av Øystein Runde.

Tegnestilen er enkel og i hovedsak strektegninger, mens innholdet ofte kommenterer temaer som ungdom kjenner seg igjen i.
Magnus Buflod

**Magnus Buflod** (født 20. april 1908, død 15. august 1997) var en norsk lyriker. Han ble født og bodde hele sitt liv i Trysil i Hedmark. I tillegg var han maler og felespiller, og livnærte seg som håndverker. Han var gift med Mina, søster til Einar Skjæraasen.

Buflod var medlem av Den norske Forfatterforenning.

## Diktsamlinger
* *På leiting*  – eget forlag (1934)
* *Dagrand*  – Noregs Boklag (1942)
* *Elva går opp*  – Ansgar Forlag (1948)
* *Enno ein morgon*  – Noregs Boklag (1965)
* *Frå havet kjem elva att*  – Noregs Boklag (1970)
* *Før frosthogget fell*  – Noregs Boklag (1976)

I tillegg er han representert i flere norske diktanalogier. Flere av dikta hans har blitt gitt melodi.

## Æresbevisninger
* Statens kunstnerstipend, 1949 
* Trysil kommunes forfatterstipend, 1963 
* Sunnmørsprisen, 1976 
* Æresmedlem i Hedmark forfatterlag, 1989
* Austmannaprisen

## Referanser

## Eksterne lenker
* Magnus Buflod, liv og dikting, skrevet av dattera.
Febian Brandy

**Febian Earlston Brandy** (født 4. februar 1989 i Manchester), kjent som **Febian Brandy**, er en engelsk klubbløs fotballspiller som vinteren 2009 og våren 2010 var lånt ut til Gillingham fra Manchester United.

## Karriere
Febian ble hentet inn av Sir Alex Ferguson til Manchester United som niåring, etter å ha imponert stort for sin Manchester-klubb West End Boys. 

Sesongen 2007 var han på lån i Swansea City, hvor han fikk spilletid i 19 kamper, og han vendte sommeren 2008 hjem til United med tre mål på samvittigheten. 

22. juli 2008 inngikk Manchester United og Swansea City nok en låneavtale, men oppholdet endte skuffende med 14 kamper, samtlige som innbytter, og ingen scoringer.

Den 3. februar 2009 ble Brandy utlånt til Hereford United i League One, i utgangspunktet for 1 måned. Her møter han sin tidligere lagkamerat på U18-laget hos United, Sam Hewson, som også er på utlån. Håpet var at de sammen kunne finne tilbake til storformen som ledet U18-laget til finalen i FA Youth Cup i 2007. Sesongen etter var Brandy på utlån hos Gillingham og returnerte til Manchester United ved sesongslutt. Han ble på sensommeren 2010 løslatt fra kontrakten og står for tiden uten klubb. I 2011 ble han med i Inces tropp for å hjelpe Notts County FC i det tettekampprogrammet ut sesongen.
-pml

## Eksterne lenker
*
Grad (morfologi)

**Grad** er en grammatisk kategori ved adjektivet. Kategorien har tre trekk, *positiv*, *komparativ* og *superlativ*, som i norsk *fin, finere, finest*. 

Komparativ sammenligner to størrelser og finner at karakteristikken er mer treffende på den ene siden enn den andre (*Arne er tristere enn Bjørn*). Superlativ plukker ut et medlem av en gruppe som karateristikken passer best på (*Cato er tristest av dem alle*). Positiv innebærer også en sammenligning. *Arne er trist* innebærer at han er tristere enn noen som ikke er trist, og kanskje tristere enn en skulle forvente.
Tvedestrand Musikkorps

**Tvedestrand Musikkorps** med janitsjarbesetning holder til i Tvedestrand kommune. Korpset har faste øvinger på Middelskolen hver torsdag og dirigent er Rune Hansen.

## Historie
Tvedestrand Musikkorps ble stiftet som Tvedestrand Ungdomskorps 10. april 1935 og hadde ved starten 12 medlemmer pluss dirigent.

Korpsets første styre besto av Johan Taxt (formann), Gunnar Homdrum, Knut Tjøgersen, Olaf R. Walle, Odd Erichsen og suppleant Håkon Thorbjørnsen.  

Øvelsene foregikk i Totalavholdsforeningens lokaler i Tvedestrand og den første dirigenten var Thor Walle, som hadde dirigentpinnen til krigen kom i 1940.  

Under krigen ble virksomheten lagt ned.  Da aktiviteten skulle gjenopptas etter krigen var dessverre både protokoller og flere instrumenter forsvunnet. De første årene etter krigen var det ikke faste øvelser og aktiviteten bare sporadisk, gjerne i samarbeid med Tvedestrand Guttemusikkorps.  Dirigent til 1949 var Einar Skaar.  

På møte 21. oktober 1949 ble endelig korpset reorganisert og nytt styre valgt.  Man kom i gang med faste øvelser, først en, siden to ganger i uka.  Dirigent fra 1949 var Arne Landaas.  

Høsten 1950 ble det stiftet egen dameforening, som hadde mesteparten av æren for at korpset kunne opptre i nye uniformer i 1953.  Korpset hadde på denne tida ca. 20 aktive medlemmer og øvelsene foregikk i Folkeskolens gymnastikksal.

## Kilder
* *Musikkorpsene i Norge*, Scala Forlag, Oslo 1956, s.540
* Korpsets hjemmeside

## Eksterne lenker
* Tvedestrand Musikkorps hjemmeside
Bryggeteatret

**Bryggeteatret** var et teater på Aker Brygge i Oslo og i en årrekke eid av Aker Eiendom. Teatret ble lagt ned i 1998.

## Repertoar
Bryggeteatret presenterte lettere musikkstykker, blant kjente oppsetninger nevnes:

**[[The Fantasticks]]* (1991)
**[[Hair]]* (1991)
**[[Gummitarzan]]* (1992)
**[[En julefortelling]]* (1992)
**[[Godspell]]* (1992)
**[[Sound of Music]]* (1993)
**[[Annie (musikal)|Annie]]* (1991)
**[[Jungelboka (norsk musikal)|Jungelboken]]* (1989)
**[[Bugsy Malone]]* (1995)

## Fra teater til kino
Teatersalen ble i 1995 den tredje sal i Felix kino.

## Andre teatre med samme navn
Et teater med samme navn fantes på Bryggen i Bergen. Teatret i Bergen ble startet som friluftsteater av Rolf Berntzen i 1970, men det viste seg å bli for dyrt å drive teateret videre, og teatret ble nedlagt etter bare én sesong..

## Referanser


## Eksterne lenker
* Bryggeteatret i Scenewebdatabasen
Dagmund Evebø

Dagmund Evebø (født 1. oktober 1960 på Sandane i Gloppen kommune) er en norsk fotballtrener og tidligere fotballspiller i 1. divisjon for Hødd. Han var toppspillerutvikler for Aalesunds fotballklubb i eliteserien inntil Kjetil Rekdal ryddet i rekkene i desember 2008.

## Spillerkarrieren
Evebø hadde en lang karriere som fotballspiller, og spilte for flere klubber på Sunnmøre etter at han avsluttet sin videregående utdannelse ved Firda videregående skole. Han spilte 24 kamper for Hødd i 1. divisjon. Han var også innom Ørsta idrettslag, men han hadde mesteparten av sin spillende karriere for Volda Idrettslag der han spilte 233 kamper. 

## Trenerkarrieren
Evebø var spillende trener for Volda i sine siste sesonger for klubben, før han tok over som kun trener. Til sesongen 2005 tok han over Stryn Fotball i 3. divisjon. I januar 2008 ble han ansatt som toppspillerutvikler for Aalesunds fotballklubb. Dette ble Evebøs første heltidsjobb som trener. I desember 2008 mistet Evebø jobben i AaFK, da trener Kjetil Rekdal la kabalen for trenerstaben på nytt.

## Se også
* Liste over kjente elever ved Firda videregående skole

## Referanser

met]
EM i friidrett 1966 – 100 meter menn

Øvelsen **100 meter menn** ved EM i friidrett 1966 ble i Budapest, Ungarn. 30. og 31. august 1966.

Norge var ikke representert i øvelsen.

## Rekorder
Rekorder før dette mesterskapet:

Det ble ikke satt ny mesterskapsrekord under konkurransen.

## Finalen

## Referanser


## Eksterne lenker
* Resultater
* Norske EM-deltakere
Balanselikningen

**Balanselikningen** er et regnskapsmessig prinsipp som sier at sum eiendeler skal være lik summen av egenkapital og gjeld. Dette er den mest fundamentale sammenhengen i regnskapsfaget.

## Referanser
Farang

**Farang**(https://sml.snl.no/farang), er en epidemi av smittsom sykdom. Betegnelsen brukes særlig om smittsom infeksjonssykdom i mage-tarmkanalen.  

**Farang** (thai ฝรั่ง [fà.ràŋ]), i dagligtale uttalt [fà.làŋ], er et thai-ord som brukes for å referere til mennesker av europeisk utseende, altså «hvite». Ordet er i seg selv ikke ladet på noen måte, hverken positivt eller negativt, men som andre ord kan det brukes på en negativ måte, avhengig av kontekst og synet til den som bruker det. Ordet brukes også for å referere til ting som er assosiert med vestlig kultur. 

Flere forklaringer på ordets etymologi eksisterer. De to gjerne vanligste forklaringene er at:
#det er at en noe forkortet versjon av ordet ฝรั่งเศษ ([fà.ràŋ.se:t] fransk) fordi franskmennene var noen av de første hvite som kom til Thailand, og at «alle» hvite derfor ble ansett for å være «franskmenn».
#det kommer av thai-navnet for guava, som òg kalles *farang*. Det hvite fruktkjøttet til guavafrukten ble assosiert med «farangenes» hvite hud. De «hvite» ble kalt «farang», fordi de var «like hvite» som guavaer. 
Begge disse teoriene er sannsynligvis feil, og bare vandrehistorier.

Opphavet til ordet farang, er sannsynligvis at det stammer fra det persiske ordet *farangi*, som igjen stammer fra det arabiske *firinjia* (فرنجة), som i middelalderen ble brukt om det vestlige Europa, og som er en referanse til den vest-germanske stammen frankerne. (Det østlige Europa ble kalt روم *Rum*, etter Østromerriket – det andre Rom.) Med perserne spredde ordet *farangi* seg videre til sør og Sørøst-Asia. De aller fleste språk i regionen bruker et ord som ligner på *farangi* om hvite mennesker, som *barang* i Kambodsja, *parangiar* på tamil, *farenghi* på hindi og *pha-rang* på vietnamesisk.

En annen forklaring er at det kommer fra det hindiske ordet firangi (Devanāgarī: फिरंगी, eller "foreign" som betyr utenlandsk/fremmed på engelsk)

Ordet *farang* brukes om mange ting som er assosiert med vestlig kultur, selv om det gjerne droppes der det er overflødig. Guavaens navn, er egentlig กล้วยฝรั่ง ([klûa̯j fà.ràŋ]) som betyr noe slikt som «den hvite manns banan». I dette tilfellet er «farang» et adjektiv, som beskriver en frukt som allerede var kjent for thaiene, bananen, og som minnet om guavaen (som opprinnelig kommer fra Amerika og ble introdusert til Thailand av portugiserne). Dette mønsteret ser man også i ord som มันฝรั่ง ([man fà.ràŋ] potet), der *man* er et generelt ord for rotfrukter, og der poteten ble oppfattet som vestlig, siden den òg kom med de hvite (i dagligtale beskrives poteten ofte bare som *man*). Et annet eksempel er น้ำอบฝรั่ง () som betyr vestlig parfyme, og som i motsetning til «tradisjonell» น้ำอบ er basert på alkohol. Etter hvert som alkohol-basert parfyme har blitt mer populært, har man droppet farang-endelsen på slutten, og nå brukes retronymet น้ำอบไทย () om tradisjonell thai-parfyme. 

## Se også
*Gringo
*Mzungu
Bit-stuffing

**Bit-stuffing** er en teknikk anvendt ved digital overføring, blant annet ved HDLC, hvor flagg i overføringsblokker kan være lik en av bytene som blir overført.

Når man sender en bitsekvens over et nettverk, angir man gjerne starten og slutten på seksensen ved hjelp av et bestemt bitmønster, et såkalt flagg. Problemet er at ofte kan meldingen inneholde en byte lik et slikt flagg, og man anvender denne teknikken for å skille meldingen fra flagget. Ved HDLC er start og stopp-flagg 01111110, og informasjon som blir sendt over og som ser slik ut, vil få et ekstra null-bit foran siste en-bit, slik: 011111010.
Ingrid Hedström

**Ingrid Helena Hedström** (født 2. juni 1949) er en svensk journalist og forfatter.

Hedström er utdannet psykolog. I perioden 1992&ndash;97 arbeidet hun som Brussel-korrespondent for Dagens Nyheter, hvor hun nå er ansatt som utenriksreporter med EU-spørsmål som spesiale.

I 2008 debuterte Hedström med kriminalromanen *Lärarinnen i Villette*, som utspiller seg i Belgia med forhørsdommeren Martine Poirot i rollen som etterforsker. Navnet er en bevisst referanse til Agatha Christies detektiv Hercule Poirot. Romanen ble belønnet med Svenska Deckarakademins debutant-diplom.

Hedström er gift med Henrik Brors, svensk samfunnsdebattant og politisk redaktør i Dagens Nyheter.

## Bibliografi
* *Lärarinnan i Villette* (Martine Poirot - Del 1), Alfabeta, 2008 ISBN 978-91-501-0872-9
* *Flickorna i Villette* (Martine Poirot - Del 2), Alfabeta, 2009 ISBN 978-91-501-0873-6
* *Under jorden i Villette* (Martine Poirot - Del 3), Alfabeta, 2010 ISBN 978-91-501-1156-9
* *Blodröd måne över Villette* (Martine Poirot - Del 4), Alfabeta, 2011 ISBN 978-91-501-1157-6
* *Rekviem i Villette* (Martine Poirot - Del 5), Alfabeta, 2012 ISBN 978-91-501-1362-4
* *Svarta korpar över Villette* (Martine Poirot - Del 6), Alfabeta, 2013 ISBN 978-91-501-1363-1
* *Bortfall* (Astrid Sammils - Del 1), Alfabeta, 2014 ISBN 9789150116441
* *Måltavla* (Astrid Sammils - Del 2), Alfabeta, 2015 ISBN 9789150117301

**Faglitteratur**
* *Kris i familjen: En uppgörelse med familjebehandling*, med Karin Persson, Studentlitteratur, 1976 ISBN 91-44-12801-0
* *Kvinnors kriser*, Natur och kultur, 1980 ISBN 91-27-00982-3 
* *Kvinnors krafter*, tillsammans med Karin Persson, Natur och kultur, 1983 ISBN 91-27-01305-7
* *Sarkozys Frankrike* del 10/2011 av serien *Världspolitikens dagsfrågor*, Utrikespolitiska institutet, 2011 ISBN 9789186704421

### Oversettelser til norsk

## Priser
* Svenska Deckarakademins debutant-diplom 2008, for *Lärarinnan i Villette*

## Eksterne lenker
* Dagens Nyheter om Ingrid Hedström og hennes debutroman
Mariah Carey (album)

***Mariah Carey*** er det selvtitulerte debutalbumet til den amerikanske sangeren Mariah Carey.

Albumet ble utgitt i USA 12. juni 1990. Singler fra albumet fikk fire #1 plasseringer på den amerikanske Billboardlisten. Selve albumet lå elleve uker på topp på Billboard album-listen. Albumet solgte til gull i USA 7. august 1990 og 9x platina (over 9 mill. eksemplarer solgt) 15. desember 1999. Totalt har albumet solgt over 12 millioner eksemplarer verden over. 

Singlen *Vision of Love* ble #1 hit i 11 land. Albumet ble nominert til «Album of the Year» på 1991 Grammy Awards mens «Visions of Love» fikk nominasjoner for «Song of the Year» og «Best Female Pop Vocal Performance». Carey vant sistnevnte, samt «Best New Artist»

## Sporliste
Sporene er skrevet av Carey og Ben Margulies hvor ikke annet er oppgitt.
# «Vision of Love» – 3:30
# «There's Got to Be a Way» (Carey, Ric Wake) – 4:54
# «I Don't Wanna Cry» (Carey, Walden) – 4:49
# «Someday»  – 4:08
# «Vanishing» – 4:12 (Carey)
# «All in Your Mind» – 4:46 (Carey)
# «Alone in Love» – 4:12 (Carey)
# «You Need Me» (Carey, Lawrence) – 3:52
# «Sent from Up Above» (Carey, Lawrence) – 4:05
# «Prisoner» – 4:25 (Carey, Lawrence)
# «Love Takes Time» – 3:49

## Listeplasseringer

## Referanser


## Eksterne lenker
*
Peter Lin Jiashan

**Peter Lin Jiashan**  (født 2. september 1934 i Changle i Fuzhou i Fujian i Kina, død 14. april 2023 i Fuzhou) var katolsk erkebiskop av erkebispedømmet Fuzhou i provinsen Fujian i Folkerepublikken Kina. 
## Bakgrunn
### Prest
Peter Lin Jiashan ble presteviet av biskop Peter Joseph Fan Xueyan av Baoding den 11. mai 1981. Han var del av den katolske undergrunnskirke, og i 1980-årene dømt til ti års tvangsarbeid.

### Koadjutorbiskop i Fuzhou
Peter Lin Jiashan ble bispeviet den 13. juli 1997 til koadjutorbiskop av Fuzhou av biskop John Yang Shudao. 
### Biskop av Fuzhou
Den 28. august 2010 overtok han som ordinarie biskop av Fuzhou men uten den kinesiske myndigheters utnevnelse eller godkjenning. Han ble approbert som biskop i 2016 av Den hellige stol, men ikke av den kinesiske regjering.

Til slutt, etter at Kina of Vatikanet innfikk en provisorisk avtale om utnevnelsen av viskoper, ble han godkjent og innsatt som 0biskop i Rosenkranskatedralen i Fuzhou en statsanerkjent seremoni den 9. jumi 2020.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini, O.S.B. (1852-1918) *1900
* Kardinal Pietro Fumasoni Biondi (1872-1960) *1916
* Erkebiskop Mario Zanin  (1890-1958) *1934
* Kardinal Paul Yü Pin (Yu Bin) (1901-1978) *1936
* Biskop Giuseppe Ferruccio Maurizio Rosà, O.F.M. (1888-1961) *1946
* Biskop Peter Joseph Fan Xueyan (1907-1992) *1951
* Biskop Julius Jia Zhiguo (1934- ) *1980
* Biskop John Yang Shudao (1919-2010) *1987
* Biskop *Peter Lin Jiashan* (1934-2023) *

## Referanser


## Eksterne lenker
* https://web.archive.org/web/20100902030758/http://www.ucanews.com/2010/08/30/underground-bishop-of-fuzhou-dies/
St. Marys (elv i Michigan-Ontario)

**St. Marys** er ei elv i USA og Canada. Den begynner ved Whitefish Bay i østenden av Lake Superior (Øvresjøen), og renner 120&nbsp;kilometer i sørøstlig retning til den munner ut i Huronsjøen. Elva danner grensa mellom Michigan i USA og Ontario i Canada over hele sin lengde.

Ved strykene like etter utløpet fra Lake Superior ligger tvillingbyene Sault Ste. Marie (Ontario) og Sault Ste. Marie (Michigan). Det er bygget omfattende sluseanlegg, kalt Soo Locks, for å lede skipstrafikken forbi strykene. Fallet gjennom strykene er også utbygget til produksjon av elektrisitet gjennom flere vannkraftverk.


Fil:Ste Marys River.jpg|Stryk i St. Marys
Fil:St Marys River winter.jpg|St. Marys midtvinters


## Referanser


## Eksterne lenker
*
EM i friidrett 1969 – 100 meter menn

Øvelsen **100 meter menn** ved EM i friidrett 1969 ble avholdt i Athen, Hellas 16. og 17. september. 

Ole Bernt Skarstein representerte Norge. Han kom ikke videre fra innledende heat. 

## Rekorder
Mesterkskapsrekord før denne konkurransen:

Det ble ikke satt ny mesterskapsrekord under konkurransen.

## Resultater
### Forsøksheat
16. september

#### Heat 1
Vind: -3.2&nbsp;m/s

#### Heat 2
Vind: -3.3&nbsp;m/s

#### Heat 3
Vind: -1.2&nbsp;m/s

#### Heat 4
Vind: -4.5&nbsp;m/s

### Semifinaler
16. september

#### Semifinale 1
Vind: -2.3&nbsp;m/s

#### Semifinale 2
Vind: -3.1&nbsp;m/s

### Finale
17. september
Vind: -2.7&nbsp;m/s

## Referanser


## Eksterne lenker
* Resultater
* Norske EM-deltakere
Greg Keyes

**Greg Keyes** (født 11. april 1963 i Mississippi, USA) er en amerikansk forfatter av science fiction og fantasy-bøker. Han debuterte som forfatter i 1996 med boken *The Waterborn*.

## Bibliografi

### Children of the Changeling

* *The Waterborn* (1996), ISBN 0-345-40393-2
* *The Blackgod* (1997), ISBN 0-345-40394-0

### The Age of Unreason
* *Newton's Cannon* (1998), ISBN 1-56865-829-X
* *A Calculus of Angels* (1999), ISBN 0-7394-0260-9
* *Empire of Unreason* (2000), ISBN 0-345-40609-5
* *The Shadows of God* (2001), ISBN 0-345-43904-X

### Babylon 5: The Psi Corps Trilogy
* *Dark Genesis: The Birth of the Psi Corps* (1998), ISBN 0-345-42715-7
* *Deadly Relations: Bester Ascendant* (1999), ISBN 0-345-42716-5
* *Final Reckoning: The Fate of Bester* (1999), ISBN 0-345-42717-3

### Star Wars: The New Jedi Order
* *Edge of Victory I: Conquest* (2001), ISBN 0-345-42864-1
* *Edge of Victory II: Rebirth* (2001), ISBN 0-345-44610-0
* *The Final Prophecy* (2003), ISBN 0-345-42875-7

### The Kingdoms of Thorn and Bone
* *The Briar King* (2003), ISBN 0-345-44066-8
* *The Charnel Prince* (2004), ISBN 0-345-44067-6
* *The Blood Knight* (2006), ISBN 0-345-44068-4
* *The Born Queen* (2008), ISBN 0-345-44069-2

### Andre
* *The Hounds of Ash: and Other Tales of Fool Wolf* (2008), ISBN 1-894-06309-0

## Referanser


## Eksterne lenker

*